林愷鈴Ashley演而優則唱,首支個人唱作單曲《現在》正式推出。歌曲由林愷鈴、Enoch Cheng作曲,小克填詞,林愷鈴、Enoch Cheng、Justin Yau編曲,林愷鈴、Enoch Cheng監製,以空靈的歌聲去感動聽眾好好擁抱現在。
Ashley入行後一直以模特兒和演員身份雙線發展,今年正式出道成為歌手。自小學習音樂的她表示終於能達成夢想:「做model同演戲係日久生情嘅熱愛,對音樂就係一見鍾情,係我生命裏面不可缺少嘅養份。音樂令我成為一個更加有溫度、有感情嘅人。而且音樂本身也是故事,我好幸運可以用音樂講故事畀大家『睇』」。
談到創作概念,Ashley坦言《現在》是一個對自己的提醒:「我寫呢首歌嘅原因,係想提醒自己要把握現在,活在當下去感受生命每一個美好嘅瞬間。」因為她習慣凡事都預先規劃及訂下目標:「不過,我發現咗人生某一啲嘢,例如愛情,冇得plan到萬無一失嘅,佢可能會令你焦慮不安……就喺某一晚我突然間有靈感,其實愛情不用擔心和貪心,點解明明喺now,就急住想要擁有forever呢,如果我識得擁抱現在嘅每一刻,某程度上嗰啲moment就喺腦裏面成為永遠,繼續滋養住你嘅人生,就算段愛情無開花結果都好,擁有過嘅快樂同溫暖都可以sustain到永永遠遠。」
《現在》的MV同時首播,今次請來ViuTV劇集《二月廿九》導演羅嘉駿(Steve)執導,呈現介乎真實與奇幻的愛情感覺。Ashley希望透過歌曲及MV表達一個既安靜又自由的二人世界:「係一個運轉得好快嘅世界,如果可以撳一個掣令時間凝固,剩低呼吸聲同心跳聲,喺呢一個空間裏面,可以同我愛嘅人好自由、好大膽咁樣相愛。」至於P1X3L成員歐鎮灝(George)就擔任MV男主角,Ashley盛讚對方是位好演員,能夠為MV帶來有血有肉的真實愛情感覺:「好開心佢肯同我哋玩呢個project!」以前Ashley都是別人MV的女主角,現在終於有自己的MV,她直指感覺既興奮又有壓力:「之前以一個演員嘅身份參與別人嘅MV,會少啲對故事及畫面嘅考慮,反而拍自己MV時就壓力大咗,成件事好似開始寫一本小說,創造咗第一個角色,但呢個角色有好大部分都係自己嘅感受,首歌又係自己寫,成件事好似呈現緊最深層嘅自己畀大家咁。」